b"\n_START_ARTICLE_\nKatherine Maher\n_START_SECTION_\nFormaci\xc3\xb3\n_START_PARAGRAPH_\nMaher va estudiar\xc2\xa0a l'Institut de Llengua \xc3\x80rab de la Universitat Americana del Cairo de 2002 a 2003 i posteriorment a la\xc2\xa0Universitat de Nova York en la Facultat d'Arts i Ci\xc3\xa8ncia on es va llicenciar el 2005.\n_START_SECTION_\nTraject\xc3\xb2ria professional\n_START_PARAGRAPH_\nEspecialitzada i defensora de les comunitats, cultura i tecnologia obertes, ha treballat en diverses organitzacions\xc2\xa0d'aquest \xc3\xa0mbit._NEWLINE_De 2007 a 2010 va ser membre fundadora de l'equip d'innovaci\xc3\xb3 d'UNICEF desenvolupant estrat\xc3\xa8gies de serveis de salut, comunicaci\xc3\xb3, promoci\xc3\xb3 i organitzaci\xc3\xb3 de joves a trav\xc3\xa9s de les noves tecnologies de la Informaci\xc3\xb3 i la Comunicaci\xc3\xb3._NEWLINE_De 2010 a 2011 va ser membre de l'Institut Nacional Democr\xc3\xa0tic a Washington per al suport de Drets Humans i la democr\xc3\xa0cia. Va dissenyar basats en les TIC per a la participaci\xc3\xb3 ciutadana, el govern obert, mitjans de comunicaci\xc3\xb3 independents i societat civil per a la transici\xc3\xb3 de pa\xc3\xafsos autoritaris i en conflicte. De 2013 a 1014 va treballar en Access Now com a directora de promoci\xc3\xb3._NEWLINE_Al Banc Mundial, Maher va ser assessora en tecnologia per al desenvolupament internacional i la democratitzaci\xc3\xb3 treballant en TIC per a la rendici\xc3\xb3 de comptes i la governan\xc3\xa7a,\xc2\xa0centrada en el paper dels tel\xc3\xa8fons m\xc3\xb2bils i altres tecnologies per a la consolidaci\xc3\xb3 de la societat civil i les reformes institucionals, especialment a l'Orient Mitj\xc3\xa0 i l'\xc3\x80frica._NEWLINE_Maher es va unir a la Fundaci\xc3\xb3 Wikimedia com a directora de Comunicacions l'abril de 2014 i es va convertir en directora executiva interina dos anys despr\xc3\xa9s, al mar\xc3\xa7 de 2016 despr\xc3\xa9s de la dimissi\xc3\xb3 de\xc2\xa0Lila Tretikov._NEWLINE_Al juny de 2016 es va anunciar que deixava la interinitat per convertir-se en directora executiva de forma permanent."